Pazko-opil

Izenak 
Askotariko izenak ditu:
 mokotsa (eta horren aldaera, morkotsa) Durangaldean eta Aramaion
 karapaixoa (eta horren aldaerak karapaixue, garapaioa zein garipauaKaixo, karapaixo! artikulua Berrian.) Debagoienean
 pazkopila, Bermeo eta Busturian
 morrokotea Arratian, morrodua Izpuran, morrokua Donoztirin
 adar-opila, Beran
 aitatxi-opila edo amatxi-opila, Bortziri eta Baztanen
 arrautz-opila Zerainen eta arranzopila (ranzopila) Arabako Lautadan.
 San Marko opila Gipuzkoa ekialdean, Oarsoaldea eta Bidasoa-Txingudin

 Opila 
Baserriko ogiaren ore bera eramaten du baina barnean arrautzak eta txorizoak sartzen zaizkio. Ogiak hiruki itxura izaten du, Hirutasuna oroitaraziz. Labean sartzen da ondoren eta bertan arrautza egosten da eta txorizoa egiten. Txorizo eta arrautza kopurua alda daiteke.

Azken urteotan era berriak ere egiten hasi dira, arrautzen ordez sagarra erabiliz, adibidez. Haurrentzako litxarreriazko karapaixo gozoak ere egiten dira, brioxa-opilarekin eta txokolatezko arrautzekin. San Marko opil bezala prestatzen denean bizkotxo orea izaten du eta mota ezberdinetako arrautza koloretsu eta lumekin apaintzen da.

 Ohitura 
Durangaldean mokotsa edo morkotsa esaten zaio eta Pazkoan oparitzen da. Horren ezaugarri bereziena opilaren erdian eramaten duen arrautza egosia da.

Debagoienan (Gipuzkoako mendebaldean) eta Aramaion (Araba) karapaixo edo garipaua izenarekin ezagutzen da eta Garizuma garaian izaten da. Arrautza egosiaz gain, txorizoak ere edikitzen ditu barnean. Amabitxi edo aitabitxiak urtero oparitzen dio besoetakoari, ezkontzen den arte.

Gipuzkoako ekialdean, Errenteria, Pasaia, Lezo, Oiartzun, Hondarribia eta Irunen bereziki oso errotua dagoen ohitura da, San Marko jaiarekin lotu dena eta horregatik San Marko opil deitzen zaio bertan. Opil gozoak izaten dira, etxean prestatuak edo gozotegietan erosiak, amabitxiek besoetakoei oparitzeko.

 Erreferentziak 

 Ikus, gainera 
 Errege-opila
 San Marko opila

 Kanpo estekak 

Kategoria:Opilak
Kategoria:Ogiak
Kategoria:Durangaldea
Kategoria:Debagoiena
Kategoria:Pazkoko gastronomia
Kategoria:Pazkoa